दक्षिण सुडानमा २१४ जना शान्ति सैनिकहरू प्रस्थान
दक्षिण सुडानमा तैनाथ श्री चन्दननाथ गण (शान्ति सेना) आठौं डफ्फालाई बदली गर्न श्री वीरदल गण (शान्ति सेना) काे नवौं डफ्फाका २१४ जना शान्ति सैनिकहरु त्यसतर्फ प्रस्थान गरेका छन् ।
गाेरखापत्र अनलाइनकाठमाडाैं, पुस २६ गते । दक्षिण सुडानमा तैनाथ श्री चन्दननाथ गण (शान्ति सेना) आठौं डफ्फालाई बदली गर्न श्री वीरदल गण (शान्ति सेना) काे नवौं डफ्फाका २१४ जना शान्ति सैनिकहरु त्यसतर्फ प्रस्थान गरेका छन् ।संयुक्त राष्ट्रसंघको आह्वानमा शान्ति स्थापना कार्यको लागि नेपाली सेना खटिने क्रममा हिजाे पुस २५ गते सेनानी प्रविन उप्रेतीको नेतृत्वमा काठमाडाैंबाट मिशन इलाकातर्फ प्रस्थान गरेका हुन् । प्रमुख सेनानी राजन दाहालको कमाण्डमा खटिएको उक्त गणका ६३६ जना सकल दर्जाहरु यस अगाबै मिशन इलाकामा पुगिसकेकाे श्री सैनिक जनसम्पर्क तथा सूचना निर्देशनालयले प्रकाशित गरेकाे विज्ञप्तिमा उल्लेख छ ।